Urspruenglich haend mir planed ueber Chile zrugg uf Bolvie z'goh. Wo mir aber gseh haend, dass me vo Salta (Argentinie) direkt uf Santa Cruz de la Sierra (Bolivie) mit em Bus cha fahre, haend mir uesi Plaen zum x-te mol gaendered. In Bolivie haet grad Wahlkampf gherrscht und es sind am Wucheend Wahle ahgstande. Es isch debii um d'Umverteilig vom Riichtum vom riiche Oste/Suede meh in Richtig La Paz/Ande und somit zu de indigene Bevoelkerig gange. Dass das im Oste/Suede natuerlich nid gfallt verstoht sich vo selbst und drum isch es in Bolvie zu dere Ziit ziemli hitzig her und zue gange. D'Bevoelkerig haet ihrem Unmuet Luft verschafft, in dem si churzerhand Zuefahrte uf La Paz und Bolivie blockiert haend. Wo mir also am Friitig, direkt noch uesere Ahkunft in Salta, haend wellae d'Billette uf Santa Cruz chauffe isch das nid moeglich gsi, will kein Bus uf Santa Cruz gfahre isch.